**Poziv za pohađanje ljetnje škole u okviru Erasmus+ ReFLAME projekta**

Poštovani studenti Univerziteta Donja Gorica,

Zadovoljstvo nam je da vas pozovemo da se prijavite za učešće u ljetnjoj školi engleskog jezika struke iz oblasti *Političkih nauka, diplomatije i međunarodnih odnosa*. Riječ je o intenzivnom kursu koje se organizuje u okviru Erasmus+ projekta ReFLAME (*Reforming Foreign Languages in Academia in Montenegro*), a finansira ga Evropska komisija. Kurs će trajati deset dana uz rad u malim grupama, upotrebu savremenih nastavnih materijala, metoda i tehnika, što sve pruža odličnu mogućnost da usavršite engleski jezik pomenute struke. U okviru pomenutog projekta obezbijeđene su stipendije za polaznike koje pokrivaju sve troškove kursa, a po završetku svaki polaznik dobija sertifikat o pohađanju i mogućnost priznavanja ispita za studente koji jezik struke kao predmet slušaju na fakultetu na kome studiraju. Kako je broj mjesta ograničen, selekcija polaznika vršiće se na osnovu principa *ko se prvi prijavi*.

Pozivamo vas da se do **30. juna 2021. godine** prijavite za kurs jezika struke iz oblasti

*Političkih nauka, diplomatije i međunarodnih odnosa*

Prijave slati na email: [ff@udg.edu.me](mailto:ff@udg.edu.me)

Kurs će biti organizovan na Univerzitetu Donja Gorica sredinom jula, a polaznici će naknadno biti obaviješteni o tačnom datumu. Dodatne informacije o ponuđenom kursu naći ćete na web stranici Erasmus+ ReFLAME projekta: <https://www.reflame.ucg.ac.me/SUMMER-SCHOOL.html>

Poznavanje jezika struke neizostavna je potreba koju nameće savremeno društvo, akademski život i studije, te sve kompetitivnije tržište rada. Nadamo se da ćete prepoznati svoj interes u pohađanju ovog kursa i iskoristiti ovu izvanrednu mogućnost.

Srdačno,

Erasmus+ ReFLAME tim

Filološki fakultet

Univerzitet Donja Gorica